**ΠΑΡΑΧΩΡΗΣΗ ΚΟΙΝΩΝΙΚΩΝ ΩΦΕΛΗΜΑΤΩΝ**

ΓΙΑ ΣΚΟΠΟΥΣ ΕΝΗΜΕΡΩΣΗΣ ΤΟΥ ΓΕΝΙΚΟΥ ΛΟΓΙΣΤΗΡΙΟΥ της ΔΗΜΟΚΡΑΤΙΑΣ, ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΟΥ ΕΡΓΟΥ ΓΙΑ ΤΗ ΜΕΤΑΒΑΣΗ ΤΟΥ ΔΗΜΟΣΙΟΥ ΤΟΜΕΑ ΣΤΗ ΛΟΓΙΣΤΙΚΗ ΒΑΣΗ ΤΩΝ ΔΕΔΟΥΛΕΥΜΕΝΩΝ ΕΣΟΔΩΝ ΚΑΙ ΕΞΟΔΩΝ

**Εισαγωγή**

**(α) Το Έργο**

Το Γενικό Λογιστήριο της Δημοκρατίας έχει την ευθύνη, μεταξύ άλλων, της εκτέλεσης όλων των λογιστικών εργασιών της κεντρικής κυβέρνησης της Κυπριακής Δημοκρατίας, περιλαμβανομένης και της κατάρτισης των ετήσιων οικονομικών καταστάσεων.

Η κεντρική κυβέρνηση της Κυπριακής Δημοκρατίας σήμερα χρησιμοποιεί λογιστικές μεθόδους στη βάση των πραγματικών πληρωμών και εισπράξεων, με ορισμένες εξαιρέσεις, όπως για παράδειγμα την παραγωγή πληροφοριών σε σχέση με συγκεκριμένες οικονομικές υποχρεώσεις (ομόλογα, η παροχή πληροφοριών σχετικά με εγγυήσεις που εκδίδονται από την Κυπριακή Δημοκρατία κλπ).

Με Απόφαση του Υπουργικού Συμβουλίου αρ. 74.643 και ημερομηνία 5 Φεβρουαρίου 2013, εγκρίθηκε η εισήγηση του Γενικού Λογιστηρίου της Δημοκρατίας για μετάβαση στη λογιστική βάση των δεδουλευμένων εσόδων και εξόδων, και εξουσιοδότησε τη Γενική Λογίστρια της Δημοκρατίας να προβεί, σε συνεργασία με όλα τα Υπουργεία, Τμήματα και Ανεξάρτητες Υπηρεσίες, στις απαραίτητες ενέργειες, για να καταστεί δυνατή η εφαρμογή της νέας λογιστικής βάσης.

Επιπρόσθετα, σύμφωνα με το άρθρο 79 του περί της Δημοσιονομικής Ευθύνης και του Δημοσιονομικού Πλαισίου Νόμου του 2014 (Ν.20(Ι)/2014), προβλέπεται ότι «…ο Γενικός Λογιστής ετοιμάζει, ετήσια, στη βάση Διεθνών Λογιστικών Προτύπων, που ο ίδιος ήθελε αποφασίσει:

(α) τις οικονομικές καταστάσεις που περιλαμβάνουν όλους τους οικονομικούς φορείς· και

(β) τις ενοποιημένες οικονομικές καταστάσεις της Γενικής Κυβέρνησης».

Με βάση τα πιο πάνω, έχει ληφθεί απόφαση για μετάβαση του δημοσίου τομέα στη λογιστική βάση των δεδουλευμένων εσόδων και εξόδων (το «Έργο») έχοντας τα Διεθνή Λογιστικά Πρότυπα Δημοσίου Τομέα (ή στα αγγλικά International Public Sector Accounting Standards - IPSAS) ως σημείο αναφοράς, λαμβάνοντας ωστόσο υπόψη την πιθανή εξέλιξη των Ευρωπαϊκών Λογιστικών Προτύπων Δημοσίου Τομέα (ή στα αγγλικά European Public Sector Accounting Standards - EPSAS).

Συναφώς αναφέρεται ότι σε επίπεδο Ευρωπαϊκής Ένωσης, υπάρχει σε εξέλιξη πρωτοβουλία της Eurostat για εφαρμογή της λογιστικής βάση των δεδουλευμένων σε όλα τα κράτη μέλη της Ε.Ε. Ανεξάρτητα από την προοπτική αυτή, πολλές χώρες μέλη έχουν προχωρήσει στην εφαρμογή της λογιστικής αυτής βάσης, με την Κύπρο να βρίσκεται στην προτελευταία θέση της κατάταξης σε ότι αφορά την εγγύτητα στην εφαρμογή των Διεθνών Λογιστικών Προτύπων, το οποίο δεικνύει την αναγκαιότητα υλοποίησης του Έργου.

**(β) Κοινωνικά Ωφελήματα**

Μεγάλο και σημαντικό κομμάτι του Έργου είναι και η καταγραφή, αναγνώριση και παρουσίαση των κοινωνικών ωφελημάτων που παραχωρεί το κράτος στους πολίτες, λόγω κυρίως του οικονομικού τους μεγέθους αλλά και των οικονομικών υποχρεώσεων που έχει αναλάβει το κράτος έναντι των πολιτών.

Είναι ιδιαίτερης σημασίας, για σκοπούς καλύτερης και πληρέστερης ενημέρωσης των οικονομικών καταστάσεων του κράτους, να γίνει κατανοητό από το Γενικό Λογιστήριο της Δημοκρατίας, όλο το εύρος των Κοινωνικών Ωφελημάτων που παραχωρούνται, ώστε η οικονομική τους πτυχή να αντικατοπτριστεί όσο το δυνατόν πιο δίκαια στον Ισολογισμό του κράτους.

Ως εκ τούτου, είναι σημαντικό να καταγραφούν αναλυτικά όλα τα κοινωνικά ωφελήματα, καθώς επίσης και τα κριτήρια βάσει των οποίων παραχωρούνται. Για το σκοπό αυτό, έχει ετοιμαστεί η συνημμένη Κατάσταση η οποία πρέπει να συμπληρωθεί για διευκόλυνση της διαδικασίας.

**κατασταση ΚΟΙΝΩΝΙΚΩΝ ΩΦΕΛΗΜΑΤΩΝ**

|  |  |
| --- | --- |
| Κοινωνικό Ωφέλημα1 |  |
| Πραγματικό Ποσό έτους 2020 (€) |  |
| Προϋπολογιζόμενο ποσό έτους 2021 (€)  |  |
| Σκοπός παραχώρησης2 |  |
| Κίνδυνος που αντιμετωπίζεται3 |  |
| Νομοθεσία/Κανονισμός/Εγκύκλιος που διέπει την παραχώρηση4 |  |
| Άρθρο Νομοθεσίας/Κανονισμού/ Εγκυκλίου4   |  |
| Είναι τρέχουσα υποχρέωση μετά από συμβάν;Ναι/Όχι5 |  |
| Κριτήρια παραχώρησης6 |  |
| Συνεισφορά από δικαιούχο(Ναι/Όχι, Αν ναι, Εξολοκλήρου/Εν μέρη)7  |  |
| Τρόπος υπολογισμού8  |  |
| Ικανοποιεί επείγον περιστατικό;Ναι/Όχι9 |  |
| Παραχώρηση ως χρηματικό ποσό10 |  |
| Δίνεται η διακριτική ευχέρεια;Ναι/Όχι11 |  |
| Απαίτηση επιστροφής;Ναι/Όχι12 |  |
| Παραχώρηση Σε Είδος / αποζημίωση / κουπόνι13 |  |
| Άρθρο και Κεφάλαιο Προϋπολογισμού14 |  |
| Παρατηρήσεις / Σχόλια  |  |

 Ετοιμάστηκε από:

Ονοματεπώνυμο: ………….……………………………………

Τηλέφωνο επικοινωνίας: .....……………………………………

E-mail: ……………………………………………………………

Διευκρινήσεις:

* Για κάθε Κοινωνικό Ωφέλημαθα πρέπει να συμπληρωθεί ξεχωριστή κατάσταση
* Ο αριθμός πάνω δεξιά από κάθε ερώτημα, δηλώνει τον αριθμό της επεξήγησης που δίνεται στις «Επεξηγήσεις» πιο κάτω (βλ. σελ. 5 και 6)

**επεξηγησεισ**

1. Παρακαλώ όπως καταγραφεί το ***Κοινωνικό Ωφέλημα,*** όπως ορίζεται πιο κάτω (βλ. «Ορισμοί», σελ. 7), το οποίο παραχωρείται από το Υπουργείο/Τμήμα/Υπηρεσία σας ως η αρμόδια αρχή, αναφέροντας και τη συνολική δαπάνη (πραγματική έτους 2016 και προϋπολογιζόμενη έτους 2017).
2. Παρακαλώ να σημειωθεί ο Σκοπός για τον οποία παραχωρείται το Κοινωνικό Ωφέλημα.
3. Παρακαλώ να σημειωθεί ο ***Κοινωνικός Κίνδυνος*** που αντιμετωπίζεται με την παραχώρηση του Κοινωνικού Ωφελήματος(βλ. «Ορισμοί», σελ. 7).
4. Υπάρχει συγκεκριμένη Νομοθεσία, Κανονισμός, Υπουργική Απόφαση ή Εγκύκλιος βάσει της οποίας παραχωρείται το κάθε Κοινωνικό Ωφέλημα; Αν ναι, παρακαλώ όπως αναγραφεί καθώς επίσης γίνει αναφορά στο συγκεκριμένο άρθρο ή παράγραφο της Νομοθεσίας, Κανονισμού, Υπουργικής Απόφασης ή Εγκυκλίου.
5. Το υπό αναφορά Ωφέλημα, θεωρείται / αναγνωρίζεται ως ***τρέχουσα υποχρέωση του κράτους μετά από συμβάν*** (βλ. «Ορισμοί», σελ. 7);
6. Βάσει του ορισμού των Κοινωνικών Ωφελημάτων, ένα Κοινωνικό Ωφέλημα παραχωρείται εφόσον το άτομο/νοικοκυριό ικανοποιεί συγκεκριμένα επιλέξιμα κριτήρια (βλ. «Ορισμοί», σελ. 7). Αν υφίσταται τέτοια περίπτωση, παρακαλώ να σημειωθούν τα υπό αναφορά κριτήρια.
7. Για να παραχωρηθεί το Κοινωνικό Ωφελήματα συνεισφέρει, εξολοκλήρου ή εν μέρη, το άτομο/νοικοκυριό;
8. Παρακαλώ να γίνει αναφορά στον τρόπο υπολογισμού του ύψους του υπό αναφορά Ωφελήματος;

1. Υπάρχει περίπτωση όπου ένα Ωφέλημα παραχωρείται σε άτομο/νοικοκυριό που επηρεάστηκε με δυσμενή τρόπο από ένα γεγονός ή κατάσταση άλλη από τον Κοινωνικό Κίνδυνο – π.χ. Σχέδιο αποζημίωσης σε περίπτωση φυσικής καταστροφής όπως πλημμύρα, σεισμό ή οικονομική κρίση. Σε τέτοια περίπτωση, το Ωφέλημα δεν ικανοποιεί τις ανάγκες της κοινωνίας στην ολότητά της αλλά δίνεται για ικανοποίηση επείγοντος περιστατικού. Το υπό αναφορά Ωφέλημα παραχωρείται σε τέτοια περίπτωση για ικανοποίηση επείγον περιστατικού;

1. Υπάρχει περίπτωση όπου ένα Ωφέλημα παραχωρείται απευθείας στο άτομο/νοικοκυριό υπό μορφή «Χρηματικού Ποσού». Τέτοια περίπτωση μπορεί να περιλαμβάνει τη μεταφορά χρηματικού ποσού σε τραπεζικό λογαριασμό του ατόμου/νοικοκυριού ή την καταβολή «τοις μετρητοίς» ή την παραχώρηση προπληρωμένης χρεωστικής κάρτας. Παρακαλώ αναφέρετε κατά πόσο το υπό αναφορά Ωφέλημα παραχωρείται σε «Χρηματικό Ποσό» όπως επεξηγείται εδώ.
2. Υπάρχει περίπτωση όπου το Ωφέλημα παραχωρείται με τέτοιο τρόπο όπου το άτομο/νοικοκυριό έχει τη διακριτική ευχέρεια να το χρησιμοποιήσει όπως θέλει. Δεν υπάρχει οποιαδήποτε απαίτηση ή έλεγχος ως προς τη χρήση του Ωφελήματος δηλαδή δε ζητείται η προσκόμιση αποδείξεων ή οποιονδήποτε αποδεικτικών στοιχείων για τον τρόπο χρήσης του ποσού. Παρακαλώ αναφέρετε κατά πόσο το υπό αναφορά Ωφέλημα παραχωρείται με τέτοιο τρόπο που να δίνεται η διακριτική ευχέρεια ως προς τη χρήση του, όπως επεξηγείται εδώ.
3. Υπάρχει περίπτωση όπου το Ωφέλημα που υπό μορφή «Χρηματικού Ποσού», να πρέπει να επιστραφεί μέρος ή όλο αν δε χρησιμοποιηθεί για το σκοπό που αρχικά παραχωρήθηκε. Παρακαλώ αναφέρετε κατά πόσο υπάρχει απαίτηση επιστροφής του μη χρησιμοποιηθέν ποσού.
4. Υπάρχει περίπτωση όπου ένα Ωφέλημα παραχωρείται «Σε Είδος» όπως επεξηγείται στο σχετικό ορισμό (βλ. «Ορισμοί», σελ. 5). Παρακαλώ αναφέρετε κατά πόσο το υπό αναφορά Ωφέλημα παραχωρείται σε Σε Είδος.
5. Παρακαλώ όπως αναγραφεί το Άρθρο και το Κεφάλαιο του Προϋπολογισμού του Υπουργείου/Τμήματος/Υπηρεσίας από το οποίο καταβάλλεται το υπό αναφορά Ωφέλημα.

**Ορισμοί**

***Κοινωνικά Ωφελήματα***

Ωφελήματα που παραχωρούνται σε χρηματικό ποσό:

1. σε συγκεκριμένα άτομα ή/και νοικοκυριά που ικανοποιούν επιλέξιμα κριτήρια,
2. ελαχιστοποιούν τις συνέπειες του ***Κοινωνικού Κινδύνου,*** και
3. ικανοποιούν τις ανάγκες της κοινωνίας στην ολότητά της.

Σημειώνεται ότι, στον Προϋπολογισμό σε κάθε Υπουργείου, Τμήματος, Υπηρεσίας μπορεί να δίνεται διαφορετική ονομασία για περιγραφή ενός «Κοινωνικού Ωφελήματος» όπως για παράδειγμα «Παροχή», «Βοήθημα», «Σύνταξη», «Επίδομα», «Εισόδημα», «Σχέδιο», «Επιχορήγηση». Όποια ονομασία και να δίνεται, πρέπει να εξετάζεται κατά πόσο ικανοποιούνται τα κριτήρια του εν λόγω Ορισμού.

***Κοινωνικός Κίνδυνος***

Κοινωνικός Κίνδυνος περιλαμβάνει γεγονότα ή καταστάσεις τα οποία:

1. σχετίζονται με τα χαρακτηριστικά ενός ατόμου ή/και νοικοκυριού – π.χ. ηλικία, υγεία, φτώχεια (οικονομική κατάσταση), εργασιακή κατάσταση, και
2. ενδέχεται να επηρεάσουν με δυσμενή τρόπο την ευημερία των ατόμων ή/και νοικοκυριών είτε μέσω της αύξησης των αναγκών και υποχρεώσεων τους είτε μέσω της μείωσης των εισοδημάτων τους.

***Τρέχουσα Υποχρέωση του κράτους μετά από συμβάν***

είναι οποιαδήποτε νομική (Νόμος, Δικαστική Απόφαση, Κανονισμός) ή μη νομική υποχρέωση, για την οποία το Αρμόδιο Σώμα δεν έχει ούτε και στο ελάχιστο τη δυνατότητα να αποφύγει την εκροή πόρων (χρηματικών ή μη).

Πρέπει να συντρέχουν δύο παράγοντες βάση των οποίων ένα Κοινωνικό Ωφέλημα θεωρείται υποχρέωση του κράτους:

* Υπάρχει προηγούμενο συμβάν το οποίο είχε δημιουργήσει την ανάγκη και
* Δε δύναται ούτε κατά ελάχιστο η δυνατότητα αποφυγής εκροής πόρων από το κράτος.

***Σε Είδος / αποζημίωση / κουπόνι***

Παραχώρηση Σε Είδος μπορεί να περιλαμβάνει:

1. την προμήθεια αγαθών ή/και υπηρεσιών παρά χρηματικού ποσού,
2. τα κουπόνια (vouchers),
3. την αποζημίωση όλου ή μέρος του κόστους που επωμίστηκαν τα άτομα ή/και νοικοκυριά για την εξασφάλιση των αγαθών ή υπηρεσιών (ανάκτηση εξόδου), ή/και
4. την επιχορήγηση Οργανισμού ο οποίος έχει σκοπό σύστασης του την παραχώρηση Ωφελημάτων προς άτομα ή/και νοικοκυριά